Държавен вестник, бр. 81, 2020 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  81
2. сметки на притежателите на финансови 
инструменти и сметки на лицата по чл. 133 
от ЗПФИ, когато е приложимо.
(2) Сметките по ал. 1 могат да се водят 
като лични или като клиентски подсметки 
при участник или лице по чл. 133 от ЗПФИ.
Чл. 23. (1) Централният депозитар на ценни 
книжа в качеството си на системен оператор 
на система за сетълмент урежда в операци­
онни правила организацията, управлението, 
функционирането и операционните процедури 
на системата. 
(2) Централният депозитар на ценни книжа 
организира изготвянето на споразумението 
за системата за сетълмент, която управлява. 
Съдържанието на споразумението се урежда 
в правилата на централния депозитар на 
ценни книжа.
(3) Участници в системата за сетълмент, 
организирана от централния депозитар на 
ценни книжа, могат да бъдат лица по чл. 131, 
ал. 2 от ЗППЦК, доколкото това не проти­
воречи на разпоредбите на чл. 130 от Закона 
за платежните услуги и платежните системи. 
Непреки участници в системата за сетълмент, 
организирана от централния депозитар на цен­
ни книжа, могат да бъдат лицата по чл. 131, 
ал. 2 от ЗППЦК, които се намират в дого­
ворни отношения с участник в системата за 
сетълмент, изпълняващи нареждания за превод 
или прехвърляне, съгласно които непреките 
участници могат да подават нареждания за 
превод или прехвърляне чрез системата, при 
условие че те са известени на централния 
депозитар на ценни книжа.
(4) Централният депозитар на ценни кни­
жа уведомява комисията за участниците в 
системата за сетълмент, управлявана от него, 
включително за непреките участници, както 
и за всяка промяна в тях, в 7-дневен срок от 
подписването на споразумението за системата, 
съответно от настъпването на промяна.
Чл. 24. Правилата на системата за сетъл­
мент на финансови инструменти съдържат и:
1. правилата за достъп и условията за учас­
тие в системата за сетълмент на финансови 
инструменти;
2. условията за напускане или изключване 
на участник от системата за сетълмент на 
финансови инструменти;
3. начина на подаване на нарежданията 
за прехвърляне в системата за сетълмент и 
изискванията към формата и структурата на 
информацията за извършване на операциите 
по сетълмент сметките;
4. принципите на действие на системата 
за сетълмент на финансови инструменти, 
връзките с платежната система, връзките 
между различни системи за окончателност 
на сетълмента на финансови инструменти, 
взаимодействие с клирингова къща, както 
и връзката с националната регистрационна 
система;
5. периода от време, в който системата за 
сетълмент на финансови инструменти приема 
нареждания;
6. момента на неотменимост на нареждане 
за прехвърляне, прието от системата за се­
тълмент на финансови инструменти;
7. начина за осигуряване на паричните 
средства и финансовите инструменти за при­
ключване на сетълмента на нарежданията 
за прехвърляне, подадени към системата за 
сетълмент на финансови инструменти;
8. валутата или валутите, в които системата 
за сетълмент оперира;
9. потенциални финансови, операционни 
и технически рискове за участниците в сис­
темата, както и мерките за управление на 
тези рискове;
10. правилата и техническите способи за 
защита на информацията срещу неправомерен 
достъп или употреба;
11. правила за управление на сделки с 
отложен сетълмент;
12. връзки между системата за сетълмент 
на финансови инструменти и регистрацион­
ната система на централния депозитар на 
ценни книжа;
13. механизъм за гарантиране на сетъл­
мента;
14. правилата за извършване на дейност 
при други извънредни ситуации;
15. механизмите за реконсилация на еми­
сиите финансови инструменти по време на 
обработката на инструкции за прехвърляне, 
получени от лица по чл. 131, ал. 2 от ЗППЦК.
Чл. 25. (1) Централният депозитар на ценни 
книжа в рамките на управляваната от него 
система за сетълмент регистрира сделки с 
финансови инструменти при извършване на 
техния сетълмент, като извършва прехвърляне 
на финансови инструменти срещу прехвърля­
не на парични средства между сметките за 
сетълмент на участниците в нея окончателно 
след получаване от системата на нареждания 
за превод. Централният депозитар на ценни 
книжа регистрира и други прехвърляния на 
финансови инструменти, когато това е пред­
видено в нормативен акт или в правилата на 
депозитаря.
(2) Централният депозитар на ценни книжа 
може да откаже да приеме за изпълнение на­
реждане за превод и за регистрация на сделка 
с финансови инструменти, когато:
1. наличността по сметката за финансови 
инструменти на прехвърлителя или по па­
ричната сетълмент сметка на приобретателя 
е недостатъчна за извършване на сделката в 
срока за извършване на сетълмент, предви­
ден в правилата на централния депозитар на 
ценни книжа;
2. има несъответствия в информацията, 
подадена от прехвърлителя и приобретателя;